ગઈકાલે છેવટે જેની ધારણા છેલ્લા લગભગ એક મહિનાથી સેવાઈ રહી હતી એ થઈને જ રહ્યું. પોતાના પક્ષમાં સબ સલામત હોવાનો દાવો કર્યો હોવા છતાં ગુજરાત કોંગ્રેસના વરિષ્ઠતમ નેતાઓમાંથી એક એવા કુંવરજી બાવળીયા કોંગ્રેસ છોડીને જતા રહ્યા. કુંવરજીએ માત્ર કોંગ્રેસ છોડીજ નહીં પરંતુ જસદણના વિધાનસભ્ય તરીકે પોતાનું રાજીનામું આપીને બપોરે ભાજપ જોઈન કરી લીધું અને સાંજ સુધીમાં તો કેબિનેટ મંત્રી પણ બની ગયા. કુંવરજી જાય છે, જાય છે એ અટકળોની ગતિ જેટલી ધીમી હતી એનાથી બમણી ગતિએ ઘટનાઓ એમના ભાજપ પ્રવેશ બાદ બનવા લાગી.